

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 13.septembrī Nr.**471**

(prot.Nr.**22**, **5**.§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1punktu, trešo daļu, 3.1daļu, piekto daļu un sesto daļu, izskatot biedrības Biedrība „Sikspārnis D” 30.08.2018. iesniegumu, ņemot vērā Valsts ieņēmumu dienesta 31.07.2018. lēmumu Nr.6-24/116217, ar kuru biedrībai piešķirts sabiedriskā labuma organizācijas statuss, Daugavpils pilsētas domes Izglītības un kultūras jautājumu komitejas 2018.gada 6.septembra sēdes protokolu Nr.19, Daugavpils pilsētas domes Finanšu komitejas 2018.gada 6.septembra sēdes protokolu Nr.24, atklāti balsojot: PAR – 10 (A.Broks, J.Dukšinskis, R.Eigims, A.Gržibovskis, L.Jankovska, R.Joksts, I.Kokina, M.Lavrenovs, J.Lāčplēsis, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā atbilstoši saskaņotam lietošanas grafikam sabiedriskā labuma organizācijai – Biedrībai „Sikspārnis D” (reģ.Nr.40008172968, juridiskā adrese: Irbju iela 61, Daugavpils, turpmāk - Biedrība) Daugavpils pilsētas pašvaldībai piederošo nekustamā īpašuma daļu – telpas Daugavpils 15.vidusskolas ēkā Valkas ielā 4, Daugavpilī, (kadastra apzīmējums 05000052707001) 373,2m2 platībā, kas būves kadastrālās uzmērīšanas lietas trešā stāva plāna telpu grupas eksplikācijā atzīmētas ar Nr.31 un ēkai piesaistītā zemesgabala (kadastra apzīmējums 05000052707) 12637 m2 platībā, Valkas ielā 4, Daugavpilī, 3732/102127 domājamās daļas (turpmāk – Īpašums).

2. Ēkas kopējā bilances vērtība uz 31.07.2018. ir 1404731,78 EUR (viens miljons četri simti četri tūkstoši septiņi simti trīsdesmit viens *eiro* un 78 centi). Zemesgabala bilances vērtība uz 31.07.2018. ir 35032,53 EUR (trīsdesmit pieci tūkstoši trīsdesmit divi *eiro* un 53 centi).

3. Īpašums tiek nodots bezatlīdzības lietošanā līdz 2021.gada 31.augustam, bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – nodrošināt Biedrības organizēto sporta deju treniņnodarbības.

5. Nododamā Īpašuma stāvoklis ir apmierinošs.

6. Biedrība ir tiesīga izmantot bezatlīdzības lietošanā nodoto Īpašumu tikai lēmuma 4.punktā paredzētajam mērķim un lietot Īpašumu tā, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ Daugavpils 15.vidusskolai šādos gadījumos:

7.1. pēc lēmuma 3.punktā norādītā termiņa notecējuma;

7.2. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai anulēts sabiedriskā labuma organizācijas statuss.

8. Daugavpils 15.vidusskolai nodrošināt līguma sagatavošanu un noslēgšanu par Īpašuma nodošanu bezatlīdzības lietošanā ar Biedrību.

Domes priekšsēdētājs *(personiskais paraksts)*  R.Eigims